**04.07.2017.**

**Atbildes uz jautājumiem Nr.4**

**Atklāta konkursa “Ēkas Ķīpsalas iela 6B, Rīgā, pārbūve, paaugstinot ēkas energoefektivitāti un izmantojot videi draudzīgus celtniecības materiālus un izstrādājumus, RTU Inženierzinātņu un viedo tehnoloģiju centra vajadzībām”, ID Nr. RTU-2017/50, komisija ir saņēmusi potenciālā pretendenta jautājumus par konkursa nolikumu un sniedz šādas atbildes:**

**1. Jautājums.**Ņemot vērā vispārpieņemto praksi un būvuzņēmēju pieredzi, bieži vien atbildīgais būvdarbu vadītājs pilda arī projektu vadītāja pienākumus vienlaicīgi vienā objektā, kas ir līdzvērtīga vai pat vērienīgāka par iepirkuma procedūrā norādīto veicamo darbu apjomu. Lūdzam Pasūtītāju apstiprināt, ka nolikuma punktos 4.2.9. atbildīgais būvdarbu vadītājs un 4.2.10. projektu vadītājs drīkst būt viena persona, ja tam ir nolikumā izvirzītajām prasībām atbilstoša kvalifikācija un pieredze un tas attiecīgajos projektos ir vienlaicīgi pildījis gan projekta vadītāja, gan atbildīgā būvdarbu vadītāja pienākumus.

**1. Atbilde. Konkursa nolikuma 4.2.9.punktā un 4.2.10. punktā minētā personāla funkcijas plānotā līguma ietvaros var pildīt viena persona, ja tai ir atbilstoša kvalifikācija un pieredze.**

**2. Jautājums.**Lūdzam apstiprināt, ka Pretendentam ir atļauts piesaistīt vienu sertificētu speciālistu vienlaicīgi uz divām konkursa nolikuma punkta 4.2.11. apakšpunktos 3); 4); 5) un 6) minētajām pozīcijām, ja speciālistam ir prasītā kvalifikācija un pieredze, attiecīgi speciālists ūdensapgādes un kanalizācijas sistēmu būvdarbu vadīšanā un siltumapgādes un kanalizācijas sistēmu būvdarbu vadīšanā drīkst būt viena persona un speciālists elektroietaišu būvdarbu vadīšanā un elektronisko sakaru sistēmu un tīklu izbūves būvdarbu vadīšanā drīkst būt viena persona. Vēlamies atzīmēt, ka LSGŪTIS sertificēto speciālistu sfēras ūdensapgādes un kanalizācijas sistēmu būvdarbu vadīšanā un siltumapgādes un kanalizācijas sistēmu būvdarbu vadīšanā tiek izsniegts apvienots sertifikāts, kā arī speciālistiem ir attiecīga izglītība “inženierzinātnes grāds siltuma, gāzes un ūdens inženiersistēmās”, līdzīgi ir arī elektroietaišu būvdarbu vadīšanas sfērā.

**2. Atbilde. Konkursa nolikuma 4.2.11.punkta 3); 4); 5) un 6) pozīcijās minētā personāla funkcijas plānotā līguma ietvaros var pildīt viena persona, ja tai ir atbilstoša kvalifikācija un pieredze.**

**3. Jautājums.**Nolikuma punktā 4.3.11.1. ir noteikts, ka Pretendentam ir jāiesniedz “saraksts, kas aizpildīts saskaņā ar nolikuma 4. pielikumu”. Tā kā Nolikuma 4. pielikums ir “CV forma”, lūdzam Pasūtītāju labot pārrakstīšanās kļūdu un nolikuma punktu 4.3.11.1 izteikt sekojošā redakcijā “saraksts, kas aizpildīts saskaņā ar nolikuma 5. pielikumu”.

**3. Atbilde. Ir veikti atbilstoši nolikuma precizējumi.**

**4. Jautājums.**Nolikuma punktā 4.3.11.2. ir noteikts, ka Pretendentam ir jāiesniedz “CV saskaņā ar nolikuma 3. pielikumu”. Tā kā Nolikuma 3. pielikums ir “Pretendenta objektu saraksts”, lūdzam Pasūtītāju labot pārrakstīšanās kļūdu un nolikuma punktu 4.3.11.2 izteikt sekojošā redakcijā “CV saskaņā ar nolikuma 4. pielikumu”.

**4. Atbilde. Ir veikti atbilstoši nolikuma precizējumi.**

**5. Jautājums.**Nolikuma punktā 4.2.12. ir norādīts, ka Pretendentam ir jābūt spējīgam nodrošināt vides pārvaldības pasākumu veikšanu būvdarbu organizēšanai videi draudzīgā veidā, savukārt nolikuma punktā 4.3.12. noteikts ”Nolikuma 4.2.12. punkta izpildi Pretendents var apliecināt: 4.3.12.1. ar apliecinājumu par reģistrēšanos vides pārvaldības un audita sistēmā (EMAS); 4.3.12.2. ar ISO 14001 sertifikāta kopiju vai līdzvērtīgu standartu sertifikātiem, ko izsniegušas iestādes, kas atbilst Kopienas tiesību aktiem vai attiecīgajiem Eiropas vai starptautiskajiem standartiem attiecībā uz sertifikāciju vides vadības standartu jomā; 4.3.12.3. ar Latvijas vai citas Eiropas Savienības dalībvalsts normatīvajos aktos noteiktajā kārtībā akreditētas institūcijas izsniegtu sertifikātu, kas apliecina viņu atbilstību Eiropas vai Starptautiskajiem vides vadības sistēmas standartiem”. Ņemot vērā, ka visi nolikuma punktā 4.3.12. minētie dokumenti izpilda nolikuma punktā 4.2.12. minēto prasību un nolikumā nav nepārprotami noteikts, ka jāiesniedz viens no šiem dokumentiem, lūdzam Pasūtītāju apstiprināt, ka, lai pierādītu nolikuma punkta 4.2.12. noteikto prasību, Pretendentam ir jāiesniedz viens no nolikuma punktā 4.3.12. minētajiem dokumentiem.

**5. Atbilde. Lai apliecinātu nolikuma 4.2.12.punktā noteikto prasību izpildi, Pretendents ir tiesīgs iesniegt jebkuru no nolikuma 4.3.12.punktā minētajiem dokumentiem.**

**6. Jautājums.**Nolikuma punktā 5.11. ir noteikts “Ja savas bezdarbības rezultātā vai citu no personas atkarīgu darbību rezultātā izraudzītais pretendents nav ievērojis 6.2. punktā noteikto termiņu, vai, ja ārvalstīs reģistrētā persona – izraudzītais pretendents vai tā piesaistītais speciālists – ārvalstu pilsonis nav ievērojusi nolikuma 6.3. un 6.4. punktā noteikto termiņu, Pasūtītājs ir tiesīgs pieņemt lēmumu par atteikšanos slēgt iepirkuma līgumu ar izraudzīto pretendentu”. Ņemot vērā, ka Nolikumā nav atrodami punkti 6.2., 6.3. un 6.4, lūdzam Pasūtītāju labot nolikuma punktā 5.11. minēto, nosakot attiecīgos Nolikuma punktus.

**6. Atbilde. Ir veikti atbilstoši nolikuma precizējumi.**